OpenLLM-France/wikimedia huggingface dataset:
# Susa (Torí)

Susa (arpità Susa) és un municipi italià, situat a la ciutat metropolitana de Torí, a la regió del Piemont. L'any 2007 tenia 6760 habitants. Està situat a la vall de Susa, una de les valls arpitanes del Piemont. Limita amb els municipis de Bussoleno, Giaglione, Gravere, Mattie, Meana di Susa i Mompantero.

## Administració

Llista d'alcaldes :
| Període | Identitat | Partit |
| 2004- | Sandro Plano | Llista cívica |

## Història

En temps de l'Imperi Romà tenia el nom de Segúsio (Segusio, Σεγούσιον). Era una ciutat de la Gàl·lia Transpadana al peu dels Alps Cottis, a la vall del Duria (Dora Riparia), a uns 50 km d'Augusta Taurinorum (Torí). Fou la capital del regne de Cotti. Aquest rei era amic d'August i va obtenir el títol de prefecte, títol que va poder transmetre al seu fill Julius Cottius al que l'emperador Claudi va donar el títol de rei. Sota Neró el regne fou unit a Roma i Segusio va esdevenir municipi romà.
Ammià Marcel·lí diu que la tomba de Cottis encara es podia veure a Segusio al seu temps i que era objecte de molta veneració pels seus habitants. Un arc triomfal erigit per Cottis en honor d'August encara existeix. En ell s'esmenten les 14 ciutats que estaven subjectes a Cottis (Plini diu que eren 12) que incloïen als caturiges, els medul·les i la ciutat d'Ocelum a la vall del Clusone fins a l'estació d'Ad Fines (a menys de 25 km de Torí) que marcava el límit amb els taurins.

## Vegeu també

* Catedral de Susa
# Susa

«Susa» té aquests significats:
* Toponímia:
** Susa (francès) o Sussa, ciutat de Tunísia capital de la governació de Sussa
** Susa (Droma), municipi francès al departament de la Droma
** Susa (Iran), antiga ciutat que va ser capital del Regne d'Elam, actualment a la província del Khuzestan (Iran)
** Susa (Mesopotàmia), regne de situació desconeguda, probablement a la zona del Tigris, a la regió d'Ashnakkum
** Susa (Torí), municipi italià a la regió del Piemont
** Catedral de Susa, catedral catòlica a Susa, Piemont, al nord d'Itàlia seu del bisbat de Susa
** Governadorat de Susa, divisió administrativa de Tunísia situada a la costa nord oriental
** Vall de Susa, vall a la província de Torí a l'oest del Piemont
* Miscel·lània:
** Susa-No-Wo, déu de la tempesta en el xintoisme
** Susa (editorial), editorial basca
# Symphytum

Symphytum és un gènere de plantes amb flor inclòs a la família Boraginaceae. En català les espècies d'aquest gènere reben els nom comuns, compartits amb altres tàxons, de consolda, nualós o símfit És un gènere originari d'Europa que inclou set espècies i un híbrid. Són plantes silvestres o cultivades amb ús medicinal i utilitzades com a fertilitzants en agricultura biològica. La consolda major (Symphytum officinale L.), planta herbàcia i perenne amb una gran arrel napiforme, és l'espècie més coneguda. Les fulles són amples i piloses i les flors acampanades de colors variables entre el blanc i el rosat. El fruit és un aqueni.

## Taxonomia

* Symphytum asperum (sinònim: S. asperrimum)
* Symphytum bulbosum
* Symphytum caucasicum
* Symphytum grandiflorum (sinònim: S. ibericum)
* Symphytum officinale L. - consolda major, matafoc sempre viu o herba puntera
* Symphytum orientale
* Symphytum tauricum
* Symphytum tuberosum - consolda menor, mill bord
* Symphytum x uplandicum, (S. asperum x officinale, sinònim: S. peregrinum)

## Referències

* ↑ «Symphytum». Noms de plantes. Corpus de fitonímia catalana. TERMCAT, Centre de Terminologia.
* ↑ «Medicinal Herb FAQ on comfrey». Arxivat de l'original el 2006-11-17. [Consulta: 19 novembre 2006].

## Enllaços externs

* Historical & Current Uses for Comfrey
* PubMed/Medline
# Belz (Ucraïna)

Belz (en ucraïnès: Белз, en polonès: Bełz, en jiddisch: בעלז), és una petita ciutat situada en el districte de Sokal, a la regió de Lviv, a Ucraïna Occidental. El poble està situat prop de la frontera amb Polònia, entre el riu Solokiya, un afluent del riu Bug, i el rierol Rzeczyca. La seva població era d'aproximadament 2.308 habitants l'any 2017.

## Referències

* ↑ «www.belz.com.ua/». Arxivat de l'original el 2022-11-04. [Consulta: 9 maig 2018].
# Belz (Bretanya)

Belz (en bretó Belz) és un municipi francès, situat a la regió de Bretanya, al departament d'Ar Mor-Bihan. L'any 2006 tenia 3.422 habitants.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 3.179 | 3.353 | 3.398 | 3,398 | 3.372 | 3.289 |
| Des de 1962: població sense dobles comptes ||||||

## Administració

Llista d'alcaldes :
| Període | Identitat |
| 1995-2001 | Elie Rio |
| 2001-2008 | Gérard Le Tréquesser |
| 2008- | Bruno Goasmat |
# Barraca del carrer de la Rosa

La Barraca del carrer de la Rosa és una barraca de Calafell (Baix Penedès) protegida com a Bé Cultural d'Interès Local.

## Descripció

Barraca de pedra seca situada a l'interior d'una finca de forma trapezoïdal tancada amb una paret feta amb elements ceràmics. També hi ha un habitatge unifamiliar sense cap interès. La barraca és de planta rectangular amb els cantons arrodonits. La porta, que és al costat sud-est, és de forma rectangular, amb llinda, i té una porta de ferro d'època contemporània. En els paraments exteriors s'observen diverses reparacions puntuals amb morter de ciment. Ha perdut bona part de la terra de la coberta.
Els murs i la volta són fets amb peces irregulars de pedra unides en sec amb l'ajut de falques, també de pedra, de dimensions més petites. Els murs tenen un rebliment de pedruscall

## Referències

* 1 2 «Barraca del carrer de la Rosa». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 6 febrer 2019].
# Sérgio Manoel Júnior

Sérgio Manoel Júnior (Santos, Brasil, 2 de març de 1972) és un futbolista brasiler que disputà quatre partits amb la selecció del Brasil.
Estadístiques amb la Selecció de Brasil :
| Anys | Partits | Gols |
| 1995 | 1 | 0 |
| 1996 | 1 | 0 |
| 1997 | 0 | 0 |
| 1998 | 2 | 0 |
| Total | 4 | 0 |

## Referències

* ↑ National Football Teams
# Sérgio Luís Donizetti

Sérgio Luís Donizetti, més conegut com a João Paulo, (Campinas, Brasil, 9 de juliol de 1964) és un exfutbolista brasiler. Va disputar 17 partits amb la selecció del Brasil.

## Referències

* ↑ National Football Teams
# Taphozous (subgènere)

Taphozous és un subgènere de ratpenats de la família dels embal·lonúrids que engloba 12 de les 14 espècies del gènere Taphozous.

## Taxonomia

* Ratpenat de cua de beina d'Acates (Taphozous achates)
* Ratpenat de cua de beina de Gould (Taphozous australis)
* Ratpenat de cua de beina de nas punxegut (Taphozous georgianus)
* Ratpenat de cua de beina de Hildegarde (Taphozous hildegardeae)
* Ratpenat de cua de beina de Hill (Taphozous hilli)
* Ratpenat de cua de beina de bandes blanques (Taphozous kapalgensis)
* Ratpenat de cua de beina d'ales llargues (Taphozous longimanus)
* Ratpenat de cua de beina de Maurici (Taphozous mauritianus)
* Ratpenat de cua de beina de barba negra (Taphozous melanopogon)
* Ratpenat de cua de beina egipci (Taphozous perforatus
* Ratpenat de cua de beina de Theobald (Taphozous theobaldi)
* Taphozous troughtoni

## Referències

* ↑ Taphozous a Mammal Species of the World (MSW) (anglès)

## Enllaços externs

* The Taxonomicon (anglès)
# Tapia

* No s'ha de confondre amb tàpia.
«Tapia» té aquests significats:
* Tapia de Casariego, concejo de la costa occidental asturiana
* Estación Tapia, població de l'Uruguai al departament de Canelones
* Villanueva de Tapia, poble de la província de Màlaga (Andalusia)
* Simón Tapia Colman (Aguarón, Saragossa, 1906 - Mèxic D.F., 1993), compositor i violinista aragonès
* Johnny Tapia (Albuquerque, Nou Mèxic, EUA, 1967 - 2012), boxejador cinc vegades campió del món
Viccionari
# Tank (videojoc)

Tank és una màquina recreativa desenvolupada per Kee Games, una filial d'Atari, i llançat al novembre de 1974. Va ser l'únic títol original que no estava basat en una propietat Atari existent desenvolupada per Kee Games, que va ser fundada per vendre clons de jocs d'Atari als distribuïdors com a competidor fals abans de la fusió de les dues companyies. En el joc, dos jugadors condueixen tancs a través d'un laberint amb vista superior mentre intenten disparar-se entre si i evitar mines, representades per marques X, en un camp de mines central. Cada jugador controla el seu tanc amb un parell de palanques de control, en moure'ls cap endavant i cap enrere per conduir, invertir i dirigir, i en disparar projectils amb un botó per intentar destruir l'altre tanc. La destrucció d'un tanc amb una mina o projectil guanya un punt al jugador oposat, i els tancs tornen a aparèixer després d'haver estat destruïts. El guanyador és el jugador amb més punts quan s'esgota el temps, amb cada joc típicament un o dos minuts de durada.
Tank va ser dissenyat per Steve Bristow, que anteriorment havia treballat amb els fundadors d'Atari a Computer Space, el primer videojoc d'arcade, i va ser desenvolupat per Lyle Rains. Va ser creat com a part de la visió de Bristow d'allunyar la companyia de només produir còpies dels jocs d'Atari a desenvolupar també títols originals. La màquina del joc va ser dissenyada per Peter Takaichi. El setembre del 1974, Atari va anunciar una fusió amb Kee, que va entrar en vigor un mes després de l'alliberament del joc. El joc va tenir èxit comercial, se'n van vendre més de 10.000 unitats i va animar les futures finances d'Atari. Va conduir a una fabricació de cabina en taula del joc i quatre continuacions: Tank II (1974), Tank III (1975), Tank 8 (1976), i Ultra Tank (1978). Una versió com a consola dedicada de Tank II va ser anunciada el 1977 però es va cancel·lar més tard aquest mateix any; les palanques de control, però, es van convertir en els controladors estàndard per a l'Atari 2600 (1977). Les variacions del joc es van incloure en el joc d'Atari 2600 Combat, així com al títol Telstar Combat! pel Telstar de Coleco, ambdós de 1977.

## Referències

* ↑ «Tank» (en anglès). IMDB, 05-11-1974. [Consulta: 1r maig 2018].

## Bibliografia

* Lapetino, Tim. Art of Atari. Dynamite Entertainment, 2016-10-26. ISBN 978-1-5241-0106-0.
* Goldberg, Marty; Vendel, Curt. Atari Inc.: Business Is Fun. Syzygy Press, 2012-11-25. ISBN 978-0-9855974-0-5.
* Bogost, Ian; Montfort, Nick. Racing the Beam. MIT Press, 2009-03-31. ISBN 978-0-262-01257-7.
* Wolf, Mark J. P.. The Video Game Explosion: A History from PONG to PlayStation and Beyond. Greenwood Publishing Group, 2007-11-30. ISBN 978-0-313-33868-7.
* Fox, Matt. The Video Game Guide: 1.000+ Arcade, Console and Computer Games, 1962-2012. 2. McFarland & Company, 2013-01-03. ISBN 978-0-7864-7257-4.

## Enllaços externs

* Tank al Killer List of Videogames
# Tank Girl

* Aquest article tracta sobre el còmic. Si cerqueu la pel·lícula, vegeu «La noia del tanc».
Tank Girl és un personatge de ficció de còmic que dona nom a una sèrie, que fou creat el 1988 pels artistes Jamie Hewlett i Alan Martin.
La llibertat artística agradà als lectors. Tingué fama al Regne Unit i més enllà (Espanya, Itàlia, Alemanya, Escandinàvia, Estats Units, Argentina, Brasil i Japó). Alguns dels personatges són Tank Girl (la protagonista; una adolescent punk) i Booga (un cangur mutant). La seua primera aparició fou al primer número de la revista Deadline Magazine. És una obra de temàtica post-feminista amb una història situada en un futur post-apocalíptic poc llunyà. Es caracteritza per tindre imatges copiades i pegades a les vinyetes. Es publicà Tank Girl: The Odyssey.
Fou adaptada al cinema el 1995, una pel·lícula dirigida per Rachel Talalay i protagonitzada per Lori Petty, i que comptava amb les actuacions de Malcolm McDowell, Ice-T, Naomi Watts, Don Harvey i Jeff Kober.

## Impacte social

Del final de la dècada dels anys vuitanta fins al principi dels noranta fàcilment s'identificava alguna gent amb l'actitud agressiva, l'humor i la sexualitat del personatge protagonista. De fet fou una icona i es vengueren samarretes d'ella, de les quals destaca una contra la legislació considerada homofòbica de Margaret Thatcher.
El 1991, a Deadline se li apropà la societat de tèxtil Wrangler, aconseguint utilitzar el personatge en una sèrie d'anuncis publicitaris de pantalons de tipus jeans. El personatge tenia tendències post-modernes relacionades amb el reviure del moviment hippie i la moda new age abans que es posaren de moda, i amb el moviment riot girrrl i la generació beat.
Algunes bandes de rock van aparèixer als còmics de Tank Girl. La model Sarah Stockbridge es va fer fotos disfressant-se com a el personatge que van ser publicades a Elle, Time Out, Select, The Face i Vogue, els quals «la citen com una influència crucial per a la 'moda de xica roïna', que consistia entre altres amb pírcings, tatuatges i caps rapats».
Pel 1994 hi havia a Londres reunions de lesbianes anomenades «nits de Tank Girl» (en anglès: Tank Girl nights).

## Referències

* 1 2 3 4 5 6 7 Thompson, Dan. «Tank Girl in Worthing». Dan Thompson Studio. [Consulta: 28 juliol 2015].
* 1 2 Bates, John K. «Tank Girl Stomps Hollywood». Wired, 01-12-1994.
* ↑ Vogler, Thomas «Tank Girl, Anodder Oddyssey: Joyce Lives (and Dies) in Popular Culture». Other Voices, 1, 2, 01-09-1998 [Consulta: 28 juliol 2015].
* ↑ «TANK GIRL». British Board of Film Classification. Arxivat de l'original el 9 de novembre 2014. [Consulta: 28 juliol 2015].

## Vegeu també

* La noia del tanc
* Motor Girl
# Basílica de Covadonga

La basílica de Covadonga (oficialment Basílica de Santa María la Real de Covadonga) és un edifici religiós d'Astúries, al santuari de Covadonga, concejo de Cangas d'Onís.
Fou planejada quan un antic temple (a tocar de la Santa Cova de Covadonga) va ser destruït per un incendi el 1777; es va planificar un edifici monumental i es van demanar donatius arreu d'Espanya. Els canonges volien restaurar l'antic temple i s'hi van oposar sense sort. Ventura Rodríguez va fer un disseny clàssic que mai es va portar a terme i fou substituït per un projecte neomedievalista de l'alemany Roberto Frassinelli, que el va dibuixar però al no ser arquitecte va haver de cedir la direcció a l'arquitecte valencià Frederic Aparici i Soriano. El rei Alfons XII va influir decisivament en l'inici i l'acabament de l'obra construïda en estil neoromànic i íntegrament en pedra calcària rosa entre 1877 i 1901.

## Referències

* ↑ «Basílica de Santa María la Real Covadonga». [Consulta: 7 gener 2019].
# Tau Aquarii

«Tau Aquarii» té aquests significats:
* Tau¹ Aquarii, designació de Bayer per a una estrella de la constel·lació d'Aquari a 260 anys-llum de la Terra
* Tau2 Aquarii designació de Bayer per a una estrella de la constel·lació d'Aquari
# Thierry Van Werveke

Thierry van Werveke (Ginebra, 23 d'octubre de 1958 - Ciutat de Luxemburg, 12 de gener de 2009) fou un actor de cinema i de sèries de televisió luxemburguès. Va aparèixer en més de seixanta pel·lícules i programes de televisió entre 1988 i 2009. Va protagonitzar Hochzäitsnuecht, que es va projectar a la secció Un Certain Regard del Festival de Canes 1992.
Les seves primeres experiències cinematogràfiques van ser el 1982 en el curtmetratge d'Andy Bausch Stefan. Després d'això, va aparèixer en totes les pel·lícules de Bausch, generalment en el paper protagonista. Aviat va treballar per altres directors: va aparèixer en pel·lícules de Paul Kieffer (Schacko Klak), Marc Olinger (De falschen Hond) i Pol Cruchten (Hochzäitsnuecht). Abracadabra, de Harry Cleven, va ser la seva primera pel·lícula en francès. Pel seu paper com al belga Henk a la pel·lícula Knockin' on Heaven's Door, va gaudir d'un gran èxit a Alemanya i es va donar a conèixer al públic alemany.
Va aparèixer regularment en pel·lícules i sèries alemanyes. Pel seu paper a Eine andere Liga, va rebre el Premi Adolf Grimme el 2008. També va actuar sovint en produccions teatrals luxemburgueses, sovint dirigides per Frank Hoffmann. Va tenir un públic fidel com a cantant dels grups Nazz Nazz, Taboola Rasa i Luxus.
L'última pel·lícula en la qual va tenir un paper estel·lar va ser Inthierryview, filmada el 2008 per Andy Bausch com una mena de retrat retrospectiu i homenatge, després de conèixer que Van Werveke estava molt malalt. Va morir l'11 de gener de 2009 a l'edat de 50 anys.

## Filmografia

| Stefan (1982) Lupowitz (1982) Cocaine Cowboy (1983) Die letzte Nacht (1983) ... der Däiwel (1984) Van Drosselstein (1984) Gwyncilla, Legend of Dark Ages (1986) Troublemaker (1988) A Wopbopaloobop A Lopbamboom (1989) Heartbreakhotel (1990) Schacko Klak (1990) De falschen Hond (1990) Dead Flowers (1991) Hochzäitsnuecht (1992) Die Rebellion (1992) Abracadabra (1993) Three Shake-a-leg Steps to Heaven (1993) | Hasenjagd (1994) Alles nur Tarnung (1995) Knockin' on Heaven's Door (1996) Back in Trouble (1997) Caipiranha (1997) Der Eisbär (1998) Kai Rabe gegen die Vatikankiller (1998) Die 3 Posträuber (199) Jetzt oder nie (2000) Electric theatre, documental (2000) Ein göttlicher Job (2000) Nach der Zeit (2000) Auf Herz und Nieren (2000) Eduard's Promise Le Club des Chômeurs (2001) Elefantenherz (2001) Wolfzeit (2002) | La Revanche (2004) Elegant, curt (2004) Eine andere Liga (2005) The last 50 hours of Frankie Blue, curt (2006) Tabula rasa (2006) Perl oder Pica (2006) Deepfrozen (2006) Freigesprochen (2006) Luftbusiness (2007) 1 ½ Ritter (2008) Tausend Ozeane (2008) inthierryview (2008) Réfractaire (2009) Räuberinnen (2009) Lingo vino (2009) Der Fürsorger (2009) |

## Referències

* ↑ «Bibliothèque nationale de Luxembourg». Arxivat de l'original el 2019-12-22. [Consulta: 4 novembre 2015].
* ↑ «Festival de Cannes: Wedding Night - End of the Song». festival-cannes.com. [Consulta: 15 agost 2009].
# Tauikhabl

Tauikhabl - Тауйхабль (rus) - és un aül de la República d'Adiguèsia, a Rússia. Es troba prop de la vora meridional de l'embassament de Krasnodar, a 72 km al nord-oest de Maikop, la capital de la república.
Pertany al municipi de Djidjikhabl.
# Taufers im Münstertal

Taufers im Münstertal (italià Tubre) és un municipi italià, dins de la província autònoma de Tirol del Sud. És un dels municipis del districte i de Vinschgau. L'any 2007 tenia 981 habitants. Comprèn les fraccions de Pundweil (Pontevilla) i Rifair (Rivaira) Limita amb els municipis de Glurns (Glorenza), Mals (Malles), Prad (Prato), Stilfs (Stelvio), i els municipis suïssos de Lü, Müstair, Santa Maria Val Müstair, Scuol i Valchava.

## Situació lingüística

| Pertinença lingüística (cens 2001) | 95,42% alemany |
| Pertinença lingüística (cens 2001) | 4,58% italià |
| Pertinença lingüística (cens 2001) | 0,00% ladí |

## Administració

Llista d'alcaldes :
| Període | Identitat | Partit |
| 2004- | Hermann Bernhard Fliri | SVP |
# Bloc d'Esquerra (Luxemburg)

Bloc d'Esquerra (en luxemburguès: Lénksblock; en francès: Bloc des Gauches) va ser una aliança política a la Cambra de Diputats de Luxemburg a començaments del segle xx. El «matrimoni de conveniència» entre el Partit Social Demòcrata i de la Lliga Liberal va ser format el 1908.
El seu objectiu era fer disminuir la influència de l'Església a la vida pública, i concretament a les escoles. Aleshores, va tenir un èxit en contra del «Bloc de la Dreta» (el més tard Partit de la Dreta), quan els diputats dels dos partits van votar la Llei d'Ensenyament de 1912.
En aquest període, abans que el sufragi universal hagués estat introduït (1919), només 20.000 dels contribuents més rics tenien dret al vot. Per tant, el centre del poder era en la legislatura.
Després d'assolir el seu objectiu comú, els dos partits del bloc d'Esquerra van seguir per camins separats. A causa del punt de vista irreconciliable entre el món liberal i les idees socialistes.

## Indústria de l'acer

La gestió de la indústria de l'acer va tenir un paper important tant al parlament com al Bloc d'Esquerra.
La principal empresa siderúrgica ARBED es va formar el 1911 amb la fusió dels tres productors d'acer més grans luxemburguesos. Dels dotze membres inicials del seu consell d'administració, quatre van seure a la Cambra de Diputats. Aquests van ser: Auguste Laval, advocat (Eich); Norbert Le Galais, propietari de foneria (Ciutat de Luxemburg), Adolph Schmit, advocat (Ciutat de Luxemburg), i Léon Metz, propietari de foneria (Esch-sur-Alzette). Si s'inclouen d'altres diputats, com Edmundo Muller i Maurice Pescatore, el fill i el gendre respectivament, de membres del consell ARBED. El personal i els partidaris de la companyia ja tenien la mida d'un partit parlamentari i ja podia formar un partit. Aquest va ser el moment en què el nombre total d'escons va ser a la ratlla de cinquanta, i els propis partits polítics estaven començant (el Partit Social Demòcrata va ser fundat el 1902 i la Lliga Liberal el 1904).

## Referències

* ↑ «Schmelzherren im Linksblock» (en alemany). Lëtzebuerger Journal. Arxivat de l'original el 3 de març 2016 [Consulta: 17 agost 2015]. Arxivat 3 de març 2016 a Wayback Machine.
# Thomas Stamford Raffles

Sir Thomas Stamford Raffles Bingley (Port Morant, Jamaica, 6 de juliol de 1781 - Londres, 5 de juliol de 1826) fou un polític i naturalista britànic, més conegut per la seva fundació de la ciutat de Singapur. Se l'anomena sovint com el «Pare de Singapur». Va estar molt involucrat en la conquesta de l'illa indonèsia de Java per part de forces alemanyes i franceses durant les guerres napoleòniques i va contribuir a l'expansió de l'Imperi Britànic. També va escriure un llibre titulat "Història de Java" (1817).
No se sap gairebé res dels pares Raffles, llevat que el seu pare, Benjamin Raffles era el capità de la nau Ann on va néixer Thomas. Als 14 anys va començar a treballar com a empleat a la British East India Company. El 1805, va ser enviat a Penang, Malàisia. El 1811, Lord Minto, Governador General de l'Índia britànica, el nomena "Tinent Governador de Java", en el que llavors eren les Índies Orientals Neerlandeses. Poc després, el nomenen "Governador de Bengkulu", a Sumatra. Aquest és el moment en què la Gran Bretanya pren el control de l'arxipèlag als Països Baixos, que estaven aliats amb la França de Napoleó.
Raffles dugué a terme moltes reformes a Java, com ara l'abolició de l'esclavitud i el treball forçat, la restauració del conjunt de Borobudur i altres monuments antics o el desenvolupament d'un govern semiautònom. Era maçó.
En acabar les guerres napoleòniques els Països Baixos recuperen el control de l'illa i el 1815 Raffles torna a Anglaterra. Va prendre part en la fundació de la Societat Zoològica de Londres i en fou el primer president. També fou membre de la comissió que va fundar el Zoològic de Londres. El 1817 va ser nomenat cavaller. Molts noms de Singapur, així com el famós palau, l'hotel Raffles, celebren la seva memòria. La seva primera dona, i la majoria dels seus fills van ser víctimes de malalties tropicals. Va morir a Londres en vigílies del seu aniversari número 45, víctima d'un accident vascular cerebral.
El gènere de plantes Rafflesia rep el seu nom pel Raffles, que va participar en el seu descobriment, juntament amb el botànic Joseph Arnold el 1818 en un bosc tropical d'Indonèsia.

## Referències

* ↑ Pearson, H.F. «Sir Stamford Raffles». Encyclopædia Britannica [Consulta: 18 agost 2017].
* ↑ FAMOUS FREEMASONS. A Talk to our less senior Brethren (anglès)